[{"text_idx": "#000006", "text": "Mae myfyriwr peirianneg yng Ngholeg y Cymoedd wedi cael swydd amser llawn gyda British Airways (BA), ar o\u0302l creu argraff ar y penaethiaid gyda\u2019i gymwysterau a\u2019i waith caled yn ystod ei brentisiaeth."}, {"text_idx": "#000008", "text": "Ar o\u0302l hoffi mathemateg a ffiseg erioed, cafodd Arjundeep, o Gaerdydd, ei ysbrydoli gan swydd ei dad fel peiriannydd ymchwil a dylunio, er mwyn dewis dilyn gyrfa mewn peirianneg."}, {"text_idx": "#000009", "text": "Tra\u2019n astudio ar gyfer ei BTEC mewn Peirianneg Fecanyddol a Thrydanol yng Ngholeg y Cymoedd, dyfarnwyd gwobr \u2018Myfyriwr y Flwyddyn\u2019 a \u2018Gwaith Gorau\u2019 iddo gan y coleg, yn ogystal a\u0302 dyfarniad \u2018Prentis y Flwyddyn\u2019 yng Ngwobrau Fforwm Busnes Caerffili (wedi ei enwebu ar gyfer honno gan y coleg). Ochr yn ochr a\u0302\u2019i gwrs BTEC, cwblhaodd Arjundeep gymhwyster NVQ Lefel 3 seiliedig ar waith yn British Airways Interior Engineering, a leolir yng Nghaerffili, a oedd yn gwbl addas o ystyried ei ddiddordeb mewn hedfan."}, {"text_idx": "#000012", "text": "Wrth siarad am ei lwyddiant yn sicrhau\u2019r gwaith, dywedodd Arjundeep: \u201cRoeddwn i\u2019n teimlo\u2019n falch iawn pan gefais y swydd gan ei fod yn dangos bod fy ngwaith caled wedi talu ar ei ganfed. Rwyf wedi dysgu llawer o sgiliau newydd ers i mi ymuno a\u0302 British Airways, gan gynnwys sut i ddefnyddio systemau\u2019r diwydiant a sut i reoli perthynas a\u0302 chyflenwyr a rhanddeiliaid. Mae hefyd wedi rhoi profiad gwych i mi o weithio mewn swyddfa broffesiynol ac wedi rhoi hwb i fy hyder."}, {"text_idx": "#000013", "text": "\u201cMae British Airways hefyd wedi cyflwyno cymaint o gyfleoedd i mi symud ymlaen yn fy ngyrfa gan gynnwys fy nghefnogi i gwblhau cymwysterau ychwanegol. Ar hyn o bryd rwy\u2019n astudio tuag at fy nhystysgrif Aelod o\u2019r Sefydliad Siartredig Caffael a Chyflenwi (MCIPS).\u201d"}, {"text_idx": "#000014", "text": "Mae\u2019r cyn-fyfyriwr fu\u2019n Brentis y Flwyddyn Coleg y Cymoedd yn dweud bod natur ymarferol ei gyrsiau BTEC ac NVQ yn y coleg, sydd a\u0302 phwyslais ar addysgu ymarferol o amgylch sefyllfaoedd bywyd go iawn, wedi ei roi mewn sefyllfa dda ar gyfer ei brentisiaeth a\u2019i gyflogaeth lawn amser a pharhaol ddaeth wedi hynny gyda British Airways."}, {"text_idx": "#000017", "text": "\u201cEr ei bod hi\u2019n anodd cyfarfod a\u0302\u2019m tiwtoriaid yn bersonol trwy rannau o\u2019m cwrs, oherwydd aflonyddwch y pandemig, gwnaeth y coleg yn siw\u0302r bod dysgwyr yn teimlo eu bod yn cael eu cefnogi \u2013 fe aethon nhw allan o\u2019u ffordd, hyd yn oed gyrru bob cam i British Airways dim ond i hebrwng papurau ar gyfer fy NVQ.\u201d"}]